Melody Millicent Danquah

**Melody Millicent Danquah** (Afe 1937 ne bosoom Ebɔw  ne da a otsia esia - Afe 2016 ne bosoom Esusuow Aketseaba ne da otsia du awɔtwe) yɛ Ghana wimhyɛnkafo na ɔyɛ basia wimhyɛnkafo a odzi kan wɔ Ghana na ɔsanso yɛ hɔn a wodzii kan wɔ Ebibiman mu kor. Odzii Lotfia Elnadi anamɔn ekyir a nna ɔyɛ Misrinyi basia a odzi kan na basia a odzi kan a ofi Ebibiman a onyaa wimhyɛnkafo tum krataa wɔ afe 1993 ne bosoom Fankwa ne da a otsia eduonu esuon.

https://encrypted-tbn0.gstatic.com/images?q=tbn:ANd9GcQuCkyeVWPO4EnnYr79T2n-Oo0uEumHZ1sQyQ&s

## Ahyɛse asetsena
Wɔwoo Melody Danquah wɔ Larteh Akuapem, wɔ afe 1937 ne bosoom Ebɔw ne da a ɔtɔdo esia maa Ibinijah Rexford Addo-Danquah, a nna ɔyɛ Asɛndzibea Kyerɛwfo na Ɔtsɛmbuafo a ɔagye dzin wɔ Larteh. Ne maame dzin dze Selina Gyamfi. Melody yɛ enuanom du mu ma ɔtɔdo esia.

## Nwomasua
Danquah suaa adze wɔ Metɔodis Ahyɛse na Mfinimfin skuul a ɔwɔ Larteh na Wesley Girls nsɔwdo skuul a ɔwɔ Oguaa. Nna ɔsanso yɛ Aban kyerɛwfo.

## Ndwuma
Wɔpaaw no kaa mbasiafo baasa a wodzii kan wɔ afe 1963 ewiei a wɔtsetsee hɔn kɔr Ghana Wimu Asraafo mu dɛ wimuhyɛnkafo. Odzii nkonyim wɔ abawdobɔdze no na asrafo ntsetsee tsitsir a odzi ekyir wɔ Ghana Asrafo Adzesuabea. Afe 1964 mu no bosoom Obiradzi ne da a otsia eduonu ebien mu no, Flt. Cadet Danquah nkotoo na ɔdze wimuhyɛn tu kwan dza odzi kan wɔ De Havilland Canada DHC-1 Chipmunk wimuhyɛn mu, na ɔbɛyɛɛ Ghananyi a odzi kan a ɔno nkotoo tuu wimuhyɛn. 

Onyaa ne Wings a ɔma ɔfata dɛ wimuhyɛnkafo fir Kofi Baako a nna ɔyɛ Ɔman Bambɔdohwɛfo wɔ afe 1965 ne bosoom Ebɔwbira ne da a otsia du enum. Owiee n’efirmu edwuma wɔ afe 1968 Obiradzi mu na ɔhyɛɛ ase yɛɛ edwumayɛ edwuma wɔ Asrafo no mu. Afe 1984 mu no, woyii no fir ayaresabea osian dɛ mbrɛ n’akwahosan tse ntsi. Onyaa Ɔsom Ber Tsentsen abasobɔdze na 'The Efficiency Medal'.

## Asetsena wɔ ɔsom a ɔyɛ ndam ekyir
Ber a ogyaa sradzi no, ɔyɛɛ edwuma maa Wiadze Nyinaa Edziban Dwumadzibea no ber tsiaa bi na afei ɔyɛɛ edwuma maa Ɔman Ɔsom Ɔkyerɛwfo Dwumadzibea. Ber a odzii mfe eduasa no, onyaa Diploma wɔ Bible Adzesua na Nyamekyerɛ mu na ofir ase kaa asɛm no kyerɛɛ asrafo etsiefo. Ekyir yi ɔdze no ho kɔbɔɔ Ghana Asoɛe a ɔhwɛ edwumayɛ na ɔman edwumayɛ so no Akwankyerɛ Kuw no mu.

## Aseda a wɔdze ma
Awuraa Rebeca Akufo-Addo, Ghana basia a odzi kan kaa no ho nsɛm wɔ afe 2017 Amanaman Ntam Mbaa Da afahyɛ no mu dɛ ɔyɛ nhwɛdo ma mbaa. Wɔde The Companion of the Order of the Volta hyɛɛ no enuonyam wɔ afe 2006 mu, dze nam Ɔmampanyin John Kufuor do dɛ ɔyɛ obi a ɔwɔ akokodur a ɔdze mbirika tu mbirika.

## Nsɛm a wɔdze gyinaa do

* *"Melody takes her last flight". Graphic Online. 2 April 2016. Retrieved 2016-04-09.*

* *Myjoyonline.com. "Ghana News - Professor Angela Lamensdorf Loses Mother". www.myjoyonline.com. Retrieved 2016-04-09.*

* *"Melody Millicent Danquah". Maakola. Retrieved 2023-01-18.*

* *Habib, Nader (23 October 2014). "Once upon a time - She wanted to be free". No. 1218. Cairo. Al-Ahram. Archived from the original on 16 December 2016. Retrieved 14 March 2022.*

* *Ayed, Nahlah (6 May 2013). "Nahlah Ayed: The renewed fight for women's rights in Egypt". CBC News. Archived from the original on 29 November 2015. Retrieved 14 March 2022.*

* *"Meet Melody Millicent Danquah: Ghana's first female pilot". Prime News Ghana. 2021-10-21. Retrieved 2023-01-18.*

* *"Meet Ghana's first female pilot & Squadron leader". GhanaWeb. 1970-01-01. Retrieved 2023-01-18.*

* *"Melody Millicent Danquah, first female Ghanaian pilot". Ghanaian Museum. 2023-01-06. Retrieved 2023-01-18.*

* *"Government Secretarial School gets hostel". www.ghananewsagency.org. Retrieved 2019-05-25.*

* *"Melody takes her last flight". Graphic Online. Retrieved 2021-03-06.*

* *"Melody takes her last flight". Graphic Online. Retrieved 2023-01-18.*

* *Taylor, Mildred (2018-05-04). "A look at Melody Millicent Dankwa, the first female pilot in Africa". Retrieved 2019-05-25.*

Nkyekyεmu:Ghanafo